**SUSITARIMAS DĖL DARBŲ VYKDYMO INFRASTRUKTŪROS APSAUGOS ZONOJE**

20[įrašyti] m. [įrašyti]mėn. [įrašyti] d.

Vilnius

**UAB „Vilniaus vandenys“**, juridinio asmens kodas 120545849, buveinės adresas Spaudos g. 8-1, Vilnius, atstovaujama Naujų klientų prijungimo skyriaus vyresniosios inžinierės Viktorijos Jerenkevič, veikiančios pagal įgaliojimą (toliau – **Bendrovė**),

ir

įrašyti, juridinio/fizinio asmens kodas [įrašyti], buveinės/gyvenamosios vietos adresas [įrašyti], atstovaujama [įrašyti], veikiančios pagal [įrašyti] (toliau – **Statytojas**),

toliau šalys šio susitarimo tekste abi kartu vadinamos **„Šalimis“**, o kiekviena atskirai **„Šalimi“**,

*atsižvelgiant į tai, kad:*

1. Statytojas pagal projektą įrašyti] Nr. įrašyti (toliau – **Projektas**) atliks įrašyti (toliau – **Statinys**) statybos/įrengimo darbus (toliau – **Darbai**). Darbai bus vykdomi žemės sklype, kurio (-ių) kadastrinis (-iai) Nr.: [įrašyti], unikalus numeris [įrašyti], adresas: [įrašyti] (toliau – **Žemės sklypas**);
2. Darbai bus vykdomi Bendrovei nuosavybės teise priklausančio (ar kitu teisėtu pagrindu valdomo) įrašyti tinklo (-ų) (toliau bendrai – **Tinklas**) apsaugos zonoje – žemės juostoje po įrašyti metrų nuo Tinklo (vamzdyno ašies) (toliau – **Apsaugos zona**);
3. Lietuvos Respublikos specialiųjų žemės naudojimo sąlygų įstatymo 43 str. 2 d. 1 p. numatyta, jog vandens tiekimo ir nuotekų, paviršinių nuotekų tvarkymo infrastruktūros apsaugos zonose, Statybos įstatyme, Teritorijų planavimo įstatyme ar aplinkos ministro nustatyta tvarka negavus šios infrastruktūros savininko ar valdytojo pritarimo (derinimo) projektui ar numatomai veiklai, draudžiama statyti, rekonstruoti, griauti statinius ir įrengti, išardyti įrenginius, išskyrus statinius ir įrenginius, kurių statyba (įrengimas) draudžiama pagal šio straipsnio 1 dalį;

*sudaro šį susitarimą dėl Darbų vykdymo Tinklų Apsaugos zonoje (toliau –* ***Susitarimas****):*

1. **Susitarimo objektas**
	1. Bendrovė sutinka, kad Statytojas šiame Susitarime nustatytomis sąlygomis, pagal Projektą bei Darbų atlikimui taikomų teisės aktų reikalavimus Darbus vykdytų Apsaugos zonoje, o Statytojas įsipareigoja Darbus Apsaugos zonoje vykdyti laikantis Susitarime, Projekte ir taikytinuose teisės aktuose nustatytų reikalavimų.
2. **Statytojo įsipareigojimai**
	1. Statytojas įsipareigoja:
		1. Pateikti Bendrovei informaciją apie Darbų Apsaugos zonoje pradžią ir pabaigą, o taip pat elektros energijos pajungimo schema, jeigu Statinys naudos elektros energiją.
		2. Darbus vykdyti griežtai laikantis Susitarime išdėstytų sąlygų, Projekto, darbų technologijos projekto, žemės darbų vykdymo aprašo ir schemos, jeigu jie privalomi, Lietuvos Respublikos statybos įstatymo, statybos techninių reglamentų, kitų Darbų atlikimą, Darbų saugą reglamentuojančių teisės aktų reikalavimų ir atsakyti už dėl šios pareigos nevykdymo ar netinkamo vykdymo kilusias pasekmes, įskaitant, bet neapsiribojant, atlyginti kilusią žalą (nepriklausomai nuo to, kada žala atsirado).
		3. Užtikrinti, kad Darbai ir (ar) kiti darbai ir (ar) kiti veiksmai, kurie susiję su Statiniu, jo statyba ar Statinio eksploatavimu jokiu būdu (nei tiesiogiai, nei netiesiogiai) negalėtų nutraukti ir (ar) pažeisti ir (ar) kitaip neigiamai paveikti Tinklų ir (ar) negalėtų sukelti avarijos, taip pat užtikrinti, jog Apsaugos zonoje nebūtų vykdomi jokie veiksmai ir (ar) darbai, kurie prieštarauja Susitarimui ir (ar) kuriuos pagal teisės aktų reikalavimus draudžiama atlikti Apsaugos zonoje.
		4. Bendrovę (jos atstovą) bet kuriuo paros metu įleisti į Žemės sklypą ir sudaryti visas reikiamas sąlygas į jį patekti nepriklausomai nuo to, ar Bendrovė iš anksto informavo Statytoją (pranešė elektroniniu paštu ir (ar) telefonu (pvz. nakties metu)) apie atvykimą, taip pat jokiu būdu nekliudyti atlikti Tinklo planinių remonto darbų ar avarijų likvidavimo darbų, taip pat sudaryti sąlygas Bendrovei (jos atstovui) patikrinti kaip laikomasi teisės aktų reikalavimų, taikomų Apsaugos zonai.
		5. Bendrovei informavus apie poreikį likviduoti avariją Tinkle ar atlikti Tinklo remontą iš remonto ar avarijos likvidavimo darbų teritorijos kaip įmanoma skubiau, bet ne ilgiau kaip per 2 (dvi) valandas Tinklo avarijos atveju, o planinio remonto atveju ne ilgiau kaip per 24 (dvidešimt keturias) valandas po Bendrovės pranešimo elektroniniu paštu ir (ar) telefonu (pvz. nakties metu) pašalinti visą Statytojui ir (ar) tretiesiems asmenims priklausantį turtą ir (ar) Statinį (jo dalį) (jeigu pagal savo esmę Statinį galima pašalinti) trukdantį darbų atlikimui.
		6. Bendrovei likvidavus avariją ar atlikus planinius Tinklo remonto darbus Apsaugos zonoje, nepriklausomai dėl kokių priežasčių ar asmenų kaltės tokie darbai buvo atlikti, savo sąskaita, medžiagomis ir priemonėmis atstatyti Statinį (nepriklausomai nuo to, kas Statinį nukėlė), kurį pagal šio Susitarimo nuostatas buvo leista statinį Apsaugos zonoje.
		7. Pastebėjus Tinklų gedimą arba įvykus Tinklų avarijai, nedelsiant pranešti apie tai Bendrovei, nepriklausomai nuo to ar minimas įvykis įvyko Darbų vykdymo metu ar eksploatuojant Statinį.
		8. Susitarime nurodytų įsipareigojimų nevykdymo ar jų netinkamo vykdymo atveju savo pastangomis ir sąskaita spręsti bet kokias trečiųjų asmenų pretenzijas ir (ar) ginčus su jais, tinkamai atsiskaityti su tokias trečiaisiais asmenimis atlyginant jiems žalą ir (ar) kitas reikalaujamas sumas, kai tokie reikalavimai pareiškiami Bendrovei, o ne Statytojui, t. y. Statytojas iš Bendrovės įsipareigoja perimti minėtų ginčų sprendimą (įskaitant, bet neapsiribojant, žalos ir (ar) kitų trečiųjų asmenų iš Bendrovės reikalaujamų sumų atlyginimą), jei Bendrovė to reikalauja iš Statytojo.

## Visas Susitarime numatytas teises ir pareigas, perduoti naujajam savininkui, jei Statinys ir (ar) Žemės sklypas yra perleidžiami. Tuo atveju, jeigu perleidžiama dalis Statinio ir (ar) Žemės sklypo, tai iš šios sutarties kylančios teisės ir pareigos perleidžiamos tokio dydžio ir tokios apimties, kiek jos susijusios su perleidžiama Statinio ir (ar) Žemės sklypo dalimi.

* + 1. Tinkamai ir laiku vykdyti kitas Susitarime ir (ar) teisės aktuose numatytas pareigas ir susilaikyti nuo bet kokių veiksmų, kuriais galėtų padaryti žalos Tinklams ar apsunkintų Bendrovės pareigų ir (ar) tiesioginės veiklos vykdymą.
1. **Bendrovės reikalavimai Statytojui**
	1. Suderinti su Bendrove Darbų etapus ir jų atlikimo grafiką iki Darbų pradžios.
	2. Prieš pradedant vykdyti žemės kasimo darbus Apsaugos zonoje iškviesti Bendrovės atstovus.
	3. Darbų metu ir eksploatuojant Statinį Apsaugos zonoje draudžiama sandėliuoti medžiagas, įrangą ir (ar) kitą Statytojui ar tretiesiems asmenims priklausantį turtą.
	4. Įrengti visus Statinio pagrindus bei kitas konstrukcijas pagal Projektą. Visų pagrindų įrengimui ir (ar) kitų Statinio konstrukcijų įrengimui naudoti tokį įrengimo ir (ar) kitą statybos būdą, kuris nesukeltų vibracijos ir jokiu kitu būdu (nei tiesiogiai, nei netiesiogiai) negalėtų nutraukti ir (ar) pažeisti ir (ar) kitaip neigiamai paveikti Tinklų ir (ar) nesukeltų avarijos.
	5. Atlikus žemės kasimo darbus Apsaugos zonoje iškviesti Bendrovės atstovus faktiniai Tinklų ir (ar) Apsaugos zonos būklei patikrinti.
2. **Šalių atstovai**
	1. Statytojas šio Susitarimo vykdymui paskiria savo atstovą: [įrašyti] (vardas, pavardė, telefono numeris, el. pašto adresas). Statytojas įsipareigoja apie atstovo pasikeitimą ar naujo paskyrimą informuoti Bendrovę ne vėliau kaip kitą dieną nuo tokios informacijos pasikeitimo dienos.
	2. Bendrovės atstovų iškvietimas prieš pradedant vykdyti Darbus arba Darbų pridavimui, jeigu tai numatyta pagal Susitarimą, vykdomas bendruoju telefonu 19118.
	3. Apie Tinklų gedimą ar avariją Statytojas informuoja Bendrovę telefonu 8 800 10880.
3. **Statytojo atsakomybė**
	1. Statytojas prisiima visą atsakomybę už Susitarime ir (ar) taikytinuose teisės aktuose nurodytų įsipareigojimų nevykdymą ar jų netinkamą vykdymą. Statytojas taip pat prisiima riziką, kad Statinys yra statomas/pastatytas Tinklų apsaugos zonoje, todėl įvykus Tinklų avarijai, Statinys ir ant jo arba jame esantis turtas gali būti sugadintas arba sunaikintas. Tokiu atveju Bendrovė neatlygina jokių Statytojo patirtų nuostolių dėl Statinio ir ant jo ar jame buvusio turto sugadinimo ar sunaikinimo.
	2. Statytojas įsipareigoja savo sąskaita ir atsakomybe pašalinti Darbų Apsaugos zonoje vykdymo metu ir (ar) Statinio eksploatavimo metu Tinklų sugadinimo ir (ar) sunaikinimo pasekmes bei atlyginti visąBendrovei ir (ar) tretiesiems asmenims padarytą žalą (nepriklausomai nuo to, kada žala atsirado), jei minėtos aplinkybės atsirado dėl Statytojo kaltės.
	3. Statytojas neįvykdęs Susitarimo 2.1.5. punkte numatytų įsipareigojimų nurodytu laiku, įsipareigoja besąlygiškai atlyginti visas Bendrovės patirtas išlaidas, susijusias su Statinio (jo dalies) ir (ar) kito turto pašalinimu iš avarijos likvidavimo ar remonto darbų teritorijos, o taip pat prisiima visą riziką dėl galimo nukelto Statinio (jo dalies) ir (ar) kito turto sugadinimą ir (ar) sunaikinimą, t. y. Bendrovė neturi pareigos ir neatlygina jokios žalos Statytojui dėl to, kad Statinys (jo dalis) ir (ar) kitas turtas buvo nukelti ir (ar) nukėlimo metu sugadintas ir (ar) sunaikintas.
	4. Statytojas įsipareigoja sumokėti Bendrovei 100 EUR (vieno šimto eurų baudą), jeigu Statytojas nevykdo ar netinkamai vykdo šiame Susitarime numatytų įsipareigojimų ir (ar) nurodymų už kiekvieną tokio pažeidimo atvejį ir pašalinti pažeidimą. Jeigu Statytojas pažeidimo nepašalina per Bendrovės nurodytą terminą, Bendrovė turi teisę pakartotinai skirti šiame punkte numatytą baudą ir nustatyti papildomą terminą pažeidimui pašalinti arba reikiamus veiksmus atlikti Bendrovės jėgomis, Statytojo sąskaita (jeigu tokius veiksmus gali atlikti Bendrovė).
	5. Statytojas įsipareigoja atlyginti Bendrovės patirtus nuostolius, įskaitant, bet neapsiribojant, patirtas išlaidas, sumokėtas kompensacijas ir (ar) kitus mokėjimus, dėl šio Susitarimo nevykdymo ir (ar) netinkamo vykdymo, kiek jų nepadengia Statytojo Bendrovei sumokėta bauda.
4. **Pareiškimai ir garantijos**
	1. Kiekviena Šalis pareiškia ir garantuoja, kad:
		1. Turi teisę, įgaliojimus, kompetenciją ir atliko visus būtinus veiksmus, reikalingus sudaryti ir vykdyti Susitarimą. Susitarimo įsigaliojimo dieną Šalims Susitarimo sąlygos yra aiškios ir vykdytinos;
		2. Yra tinkamai gauti ir galioja visi Šalies organų, valstybės ar savivaldybės institucijų ar kiti leidimai, sutikimai ir pritarimai, reikalingi šiai Sutarčiai sudaryti bei pagal ją prisiimtiems įsipareigojimams vykdyti;
		3. Nei šios Susitarimo sudarymas, nei šiuo Susitarimu prisiimtų įsipareigojimų vykdymas neprieštarauja ir nepažeidžia: (1) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo; (2) jokios sutarties ar kitokio sandorio, kurio šalimi yra bet kuri iš Šalių; ar (3) jokio bet kuriai iš Šalių taikomo įstatymo ar kito teisės akto nuostatų.
		4. Visos Susitarimo sąlygos buvo Šalių individualiai aptartos, Šalys jas suprato ir įsipareigojo laikytis.
	2. Statytojas pareiškia ir garantuoja, kad:
		1. Iki Darbų pradžios gavo statybą leidžiantį dokumentą, leidimą reklamai, jeigu tokie privalomi pagal teisės aktų reikalavimus;
		2. Užbaigęs Darbus atliks statybos užbaigimo procedūras, jeigu jos privalomos pagal teisės aktų reikalavimus.
5. **Konfidencialumas**
	1. Šalys įsipareigoja laikyti Susitarimą (įskaitant visus jo priedus, papildymus ir pakeitimus), jo sąlygas, o taip pat visą su derybų eiga susijusią bei iš kitos Šalies ir (ar) ryšium su Susitarimu gautą rašytinę ar žodinę informaciją konfidencialia ir neatskleisti, neperduoti ar kitokiu būdu neperleisti minėtos informacijos tretiesiems asmenims, išskyrus Šalių atstovus, organų narius, advokatus, finansinius, verslo ir kitus konsultantus, auditorius, darbuotojus (kuriems tokią informaciją būtina žinoti dėl savo funkcijų vykdymo) ir (ar) kitus asmenis, kurie išimtinai susiję Bendrove ir kurie pagrįstai turi teisę susipažinti su tokia informacija (pvz., Vilniaus miesto savivaldybės taryba) ir toks atskleidimas nebus laikomas konfidencialumo įsipareigojimo pažeidimu.
	2. Šis konfidencialumo įsipareigojimas taip pat netaikomas, kai: (i) minėta informacija yra ar tampa viešai prieinama; (ii) atskleisti šią informaciją yra privaloma pagal Lietuvos Respublikos teisės aktus; (iii) informacija pagal teisės aktų reikalavimus yra pateikta Lietuvos Respublikos oficialiems registrams (pvz. VĮ „Registrų centras“), Lietuvos Respublikos statybos leidimų ir statybos valstybinės priežiūros informacinei sistemai (*Infostatyba*).
	3. Tuo atveju, jei Šaliai kyla abejonių ar informacija yra konfidenciali, Šalis turi elgtis su tokia informacija kaip su konfidencialia informacija. Šis konfidencialumo įsipareigojimas galioja visą Susitarimo galiojimo laikotarpį.
6. **Taikytina teisė ir ginčų sprendimo tvarka**
	1. Susitarimas sudarytas vadovaujantis ir bus aiškinamas taikant Lietuvos Respublikos teisę. Dėl to, kas nenumatyta Susitarime, Šalys vadovaujasi Lietuvos Respublikos teisės aktais.
	2. Bet koks ginčas, kylantis iš Susitarimo, bus sprendžiamas tarpusavio konsultacijų ir derybų keliu. Jei ginčo nepavyksta išspręsti tarpusavio derybomis per 30 (trisdešimt) kalendorinių dienų, toks ginčas sprendžiamas Lietuvos Respublikos teisės aktų nustatyta tvarka, teismuose Vilniuje**.**
7. **Susitarimo įsigaliojimas, keitimas, nutraukimas**
	1. Susitarimas įsigalioja nuo jo pasirašymo momento.
	2. Susitarimas gali būti keičiamas ar nutraukimas rašytiniu Šalių susitarimu ar kitais teisės aktuose ar Susitarime nustatytais pagrindais ir tvarka. Bendrovė turi teisę vienašališkai, ne teismo tvarka ir nesant Statytojo kaltės nutraukti šį Susitarimą apie tai ne vėliau kaip prieš 10 (dešimt) kalendorinių dienų raštu informuojant Statytoją. Tokiu atveju Statytojas privalo pašalinti Statinius iš Apsaugos zonos.
8. **Baigiamosios nuostatos**
	1. Tuo atveju, jei Darbus faktiškai atlieka ne Statytojas, o jo samdytas trečiasis asmuo (rangovas) – tai neturi įtakos Susitarimo galiojimui ir jo sąlygoms, įskaitant, bet neapsiribojant, sąlygas dėl Statytojo atsakomybės, kurios yra taikomos Statytojui pilna apimtimi. Statytojo samdyto trečiojo asmens (rangovo) veiksmai Statytojui sukelia tokias pačias pasekmes, kaip jo paties, t. y. Statytojas pilnai atsako už bet kokius samdyto trečiojo asmens (rangovo) veiksmus ar neveikimą.
	2. Statytojas neturi teisės perleisti Susitarime nustatytų savo teisių ir (ar) įsipareigojimų tretiesiems asmenims be išankstinio rašytinio Bendrovės sutikimo, išskyrus Susitarimo 2.1.9 punkte numatytą atvejį. Jei Statytojas nesilaiko šio reikalavimo, Statytojas ir teisių bei pareigų perėmėjas prieš Bendrovę atsako solidariai.
	3. Visi pranešimai, reikalavimai, pretenzijos ir kiti dokumentai bei informacija pagal šį Susitarimą siunčiami šalių rekvizituose nurodytais adresais. Apie rekvizitų pasikeitimą, šalys informuoja viena kitą ne vėliau kaip per tris dienas. Nesant tokio pranešimo, visi dokumentai ar pranešimai vykdant šį Susitarimą siunčiami (arba pristatomi) paskutiniu žinomu šalies adresu ir laikomi įteiktais tinkamai.
	4. Visi pranešimai, reikalavimai, pretenzijos ir kiti dokumentai bei informacija pagal šį Susitarimą siunčiami elektroniniu paštu, registruotu paštu arba pristatomi (patvirtinant gavimą), šiame Susitarime nurodytu šalies adresu.
	5. Jei kuri nors Susitarimo nuostata yra ar tampa visiškai ar iš dalies negaliojanti ar neįgyvendinama, ji nedaro negaliojančių likusiųjų šio Susitarimo nuostatų. Tokiu atveju Šalys įsipareigoja dėti visas pastangas, kad negaliojanti ar neįgyvendinama nuostata būtų pakeista teisiškai veiksminga norma, kuri savo turiniu kiek įmanoma labiau atitiktų negaliojančią nuostatą.
	6. Visi Susitarimo priedai, papildymai, pakeitimai turi tokią pačią teisinę galią kaip ir Susitarimas ir yra neatskiriama jo dalis.
	7. Šalys patvirtina ir garantuoja, kad perskaitė šį Susitarimą, suprato jo turinį ir pasekmes bei pasirašė kaip atitinkantį Šalių valią ir ketinimus. Susitarimas pasirašytas laisva valia.
	8. Susitarimas sudarytas 2 (dviem) vienodą juridinę galią turinčiais egzemplioriais, po 1 (vieną) Susitarimo egzempliorių kiekvienai Šaliai.

Priedai:

1. įrašyti projektas Nr. įrašyti , įrašyti psl.

|  |  |
| --- | --- |
| **UAB „Vilniaus vandenys“** | **[įrašyti]** |
| Juridinio asmens kodas: 120545849 | Juridinio/fizinio asmens kodas: [įrašyti] |
| Buveinės adresas: Spaudos g. 8-1, Vilnius | Buveinės/gyvenamosios vietos adresas: [įrašyti] |
| A/s Nr.: LT647044060007765833 | A/s Nr.: [įrašyti] |
| AB SEB bankas, banko kodas 70440 | [įrašyti] bankas, banko kodas [įrašyti] |
| PVM mokėtojo kodas: LT205458414 | PVM mokėtojo kodas: [įrašyti] |
| El. paštas: info@vv.lt | El. paštas: [įrašyti] |
| Tel. Nr.: 19118 | Tel. Nr.: [įrašyti] |
| Naujų klientų prijungimo skyriausvyresnioji inžinierė | **Direktorius** |
| Viktorija Jerenkevič\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) | [įrašyti]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |